# Aman

### A Wikipédiából, a szabad lexikonból.

Aman és Valinor térképe

J.R.R. Tolkien történeteiben Aman (az Áldott Birodalom) a legnyugatibb föld a világ határain belül. Ez a kontinens Középföldétől nyugatra fekszik, a Belegaeren - a Nagy Nyugati Tengeren - túl. Itt van a valák és a fény-tündék: a vanyák, a noldák és a telerek otthona.

Figyelem: Itt a cselekmény részleteit vagy a végkifejletét is olvashatod.

Amant a Valák hozták létre még az Első Kor előtt, hogy megmentsék a Romlatlan Arda legalább egy kis szegletét, illetve a felébredő tündéket Melkor befolyásától. Almaren pusztulása után a valák elmenekültek Amanra és megalapították birodalmukat, amelyet Valinornak hívtak. Melkortól való félelmükben a kontinens keleti partjainál megteremtették a Pelóri hegységet - Arda legmagasabb hegyeit - és az Elvarázsolt Szigeteket.

Az Első Kor előtt a tündék három népe ide vonult, hogy a valák irányítása alatt éljenek. A vanyák a legszentebb hegy, a Taniquetil lábán telepedtek le, a noldák főleg Tirionban, míg a telerek Alqualondë kikötővárosában éltek.

Ismeretlen okoból a valák két földet a Pelóri hegység védelmén kívül hagytak: észak-keleten Araman, dél-keleten pedig Avathar vidékét. Avathar egyik szurdokában rejtőzködött Ungoliath, az ősi sötétség szülötte óriási pók alakjában. Melkor az ő segítségével pusztította el Valinor Két Fáját.

Eärendil volt az első hajós, aki átjutott az Elvarázsolt Szigeteken. Azért jött Valinorba, hogy a valák segítségét kérje Melkor ellen, akit ekkor Morgothnak hívtak. Küldetése sikerrel járt, a valák ismét szembeszálltak Melkorral.

A noldák futása után két koron keresztül Valinor békében élt, amíg a Másodkorban 3319-ben Ar-Pharazôn númenori király serege partra nem szállt a halhatatlanságot keresve. Ekkor a valák Eruhoz fordultak segítségért, aki kiemelte Valinort Ardából, és a Földet gömbbé formálta. A Valinorba vezető egyetlen utat azóta kizárólag a tünde hajósok ismerik.

A lap eredeti címe "http://hu.wikipedia.org../../../a/m/a/Aman.html"

Kategória: Középfölde helyei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- Česky
- Español
- Français
- עברית
- Italiano
- 日本語
- Nederlands
- Polski
- Português
- Русский
- Slovenščina
- Svenska
- Türkçe
- 中文